
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Κάτω Ζάκρο — Σητείας, Ν. Λασιθίου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων οικισμού Άνω Μετάπα Ν. Αιτωλίας και Ακαρ¬ 
νανίας με πληθυσμό μέχρι και 2000 κατοίκους και καθορισμός 


όρων και περιορισμών δόμησης αυτού. 2 

Αναγνώριση της παρόδου Φιλίππου στην Ελευθερούπολη Καβάλας 

ότι προϋπάρχει του έτους 1923. 3 

Χαρακτηρισμός διατηρητέου δρόμου στο Ο.Τ. 101 του σχεδίου 
πόλης Σάμου. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2388 ' (1) 

Καθορισμός των ορίων του αιγιαλού και δημιουργία ζώνης παραλίας 
στη θέση Κάτω Ζάκρο — Σητείας, Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 
«Περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1078/1980 και β) 
Του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
β· της 0.208/181/26.4.1982 (Φ.Ε.Κ. 214/26.4.1982 τεύχος Β) 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 


3. Την από 28.6.85 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Κάτω Ζάκρο — 
Σητείας και το από μήνα Ιούνιο 1980 με κλίμακα 1:500 τοπογρα¬ 
φικό διάγραμμα του Γιάννη Περάκη πολιτικού μηχανικού, θεωρήθηκε 
τη 13.6.85 από τη Δ/νση Τεχνικών Υπηρεσιών της Νομαρχίας Λασι¬ 
θίου, και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του γενικού Επιτελείου Ναυτικού, που δια¬ 
τυπώθηκε στο Φ. 187.2/48/11.2.1986 έγγραφό του. 

5. Τις διατάξεις του άρθρου 1 της παρ. 1 του Ν. 3200/55 (ΦΕΚ 
97/Α/1955) «Περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β. Δ/τος «Περί εξαιρέσεως από της 
κατά το άρθρο 1 παράγραφος 1 του Ν. 3200/55 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονο¬ 
μικών», του Β.Δ. 704/1970 και του άρθρου 1 παράγραφος 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 28.6.85 έκθεση της επιτροπής καθορισμού 
των ορίων του αιγιαλού και παραλίας και θέσεως αμμοληψίας, καθώς 
και το από το μήνα Ιούνιο 1980 τοπογραφικό διάγραμμα, που τη 
συνοδεύει, το οποίο συντάχθηκε από το Γιάννη Περάκη πολιτικό μη¬ 
χανικό, με κλίμακα 1:500 και θεωρήθηκε τη 13.6.85 από τη Δ/νση 
Τεχνικών Υπηρεσιών της Νομαρχίας Λασιθίου, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση Ζάκρο — Σητείας και με κίτρινη γραμμή τα όρια της παρα¬ 
λίας στην ίδια θέση. 

Η απόφαση αυτή μαζί με την έκθεση και το διάγραμμα, που προα- 
ναφέραμε, να δημοσιευθούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Άγιος Νικόλαος, 6 Μαΐου 1986 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

ΕΚΘΕΣΗ 

Επιτροπής καθορισμού ορίων αιγιαλού και παραλίας και θέσεων αμ- 

μοληψίας. 

Η Επιτροπή καθορισμού των ορίων αιγιαλού και παραλίας και 
θέσεων αμμοληψίας που προβλέπεται από την παράγραφο 5 Β του 
άρθρου 1 Κεφ. Β της 0.208/181/26.4.82 κοινής απόφασης των 
Υπουργών Προεδρίας Κυβερνήσεως και Οικονομικών (ΦΕΚ 
214/26.4.82 τεύχος Β) συνήλθε σήμερα την 28.6.85 ημέρα Παρα¬ 
σκευή και ώρα 10 π.μ. στα γραφεία της Οικον. Εφορίας Σητείας και 
στην οποία έλαβαν μέρος οι: 

1) Εμμαν. Αρετάκης νόμιμος αναπληρωτής του Οικον. Εφόρου Ση¬ 
τείας. 

2) Νικόλ. Προκοπάκης Δ/ντής Τεχνικών Υπηρεσιών της Νομαρ¬ 
χίας Λασιθΐου και 

3) Κων/νος Χατζημανωλάκης Λιμενάρχης Αγίου Νικολάου και 
αφού έλαβε υπόψη της: 

α) Την από 11.8.1983 αίτηση της Κοινότητας Ζάρκου Σητείας με 
την οποία ζητά τον καθορισμό των ορίων του αιγιαλού και της παρα¬ 
λίας στη θέση Κάτω Ζάκρος της Κοινότητας Ζάκρου Σητείας Νομού 
Λασιθΐου. 

β) Τα σχετικά Τοπογραφικά διαγράμματα της προς καθορισμό πε¬ 
ριοχής που συντάχθηκαν το μήνα Ιούνιο 1980 από τον πολιτικό μη¬ 


χανικό Γιάννη Περάκη ελέχθηκαν τη 12.6.85 από τη μηχανικό Μα¬ 
ρία Κακουδάκη και Θεωρήθηκαν τη 13.6.85 από τον Δ/ντή Τεχνικών 
Υπηρεσιών της Νομαρχίας Λασιθΐου Νίκο Προκοπάκη Μηχανικό. 

γ) Τα στοιχεία που προκύψανε από την επιτόπια μετάβαση και 
αυτοψία που έγινε από την Επιτροπή στην προς καθορισμό θέση, 
αποφασίζει ομόφωνα: 

Καθορίζει επί των τεσσάρων αντιτύπων των Τοπογραφικών δια¬ 
γραμμάτων που επισυνάπτονται στην παρούσα έκθεση: 

1. Με συνεχόμενη κόκκινη γραμμή την οριογραμμή του αιγιαλού. 

2. Με συνεχόμενη κίτρινη γραμμή την οριογραμμή της παραλίας. 

- Οι κορυφές της οριογραμμής του αιγιαλού (με αριθμούς 1, 2, 3, 

.19) και της παραλίας (1', 2', 3', ;.19’) εξαρτήθηκαν 

από σταθερά σημεία που έγιναν με τσιμεντοπασάλους. 

- Ο καθορισμός του αιγιαλού και της παραλίας στην παραπάνω 
θέση γίνεται για πρώτη φορά. 

- Τίθεται ζώνη παραλίας γιατί δεν εξυπηρετούνται οι σκοποί του 
άρθρου 7 παραγρ. 1 του Α.Ν. 2344/40. 

Η Επιτροπή 

ΕΜΜ. ΑΡΕΤΑΚΗΣ, ΝΙΚ. ΠΡΟΚΟΠΑΚΗΣ 
ΚΩΝ/ΝΟΣ ΧΑΤΖΗΜΑΝΩΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 21 (2) 

Καθορισμός ορίων οικισμού Άνω Μετάπα Ν. Αιτωλίας και Ακαρνα¬ 
νίας με πληθυσμό μέχρι και 2000 κατοίκους και καθορισμός όρων 
και περιορισμών δόμησης αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
’ Εχοντας υπόψη: 

1. Τις διατάξεις του από 24.4.1985 Π.Δ. (Φ.Ε.Κ. 181/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα πληθυσμιακά στοιχεία της τελευταίας απογραφής της Ε.Σ. 
Τ.Ε. 

4. Την υπ’ αριθ. 1/86 γνωμοδότηση του Συμβουλίου ΧΟΠ του 
Νομού. 

5. Την υπ’ αριθ. 48/85 απόφαση του Κοινοτικού Συμβουλίου, 
αποφασίζουμε: 


I. Κατατάσσουμε τον οικισμό κατά κατηγορία αδιάφορος, συνεκτι¬ 
κός, μικρός. 

II. Καθορίζουμε τα όρια του οικισμού Άνω Μετάπα Κοινότητας 
Αγ. Ανδρέα Επαρχίας Μεσολογγίου Ν. Αιτωλίας και Ακαρνανίας με 
στοιχεία (1, 2, 3, 4, 5, 6, 7, 8, 9, 10) όπως αυτά φαίνονται στο 
συνοδευτικό της παρούσας σχεδιάγρμμα κλιμ. 1:5.000 .που αποτελεί 
αναπόσπαστο μέρος της απόφασης αυτής και συντάχθηκε βάσει στοι¬ 
χείων χαρτών και επιτόπου ελέγχου. Τα όρια μεταξύ των σημείων 
θεωρούνται ευθύγραμμα. 

III. Καθορίζουμε τους ακόλουθους όρους δόμησης: 

α) Αρτιότητα οικοπέδων εντός των ορίων του οικισμού Άνω Με¬ 
τάπα 500 τ. μ. πεντακόσια τετρ. μέτρα. Κατά παρέκκλιση εντός των 
ως άνω ορίων, θεωρούνται άρτια τα γήπεδα με όποιο εμβαδόν έχουν 
κατά την ημέρα δημοσίευσης του από 24.4.85 Π. Δ/τος (ΦΕΚ 181 
Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομή- 
σεως κ.λ.π.) φαίνονται στο άρθρο 5 του ανωτέρω Δ/τος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 13 Απριλίου 1986 
Ο Νομάρχης 

ΒΑΓΓ. ΓΙΑΝΝΑΚΟΤΛΙΑΣ 

Αριθ. 83746/οικ. (3) 

Αναγνώριση της παρόδου Φιλίππου στην Ελευθερούπολη Καβάλας ότι 
προϋπάρχει του έτους 1923. 

.0 ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1) Το άρθρο 20 του Ν.Δ. 17.7.1923 «περί σχεδίων πόλεων κω¬ 
μών κ.λ.π. καθώς και το Β.Δ. 4.1.1924 με το οποίο τέθηκε σε ισχύ 
το άρθρο 20 του Π.Δ. 17.7.1923. 

2) Το Ν. 3.200 «περί διοικητικής αποκεντρώσεως και το από 
28.6.1955 Β.Δ. «περί εξαιρέσεως από τις αρμοδιότητες των Νομαρ¬ 
χών αντικειμένων τινών αρμοδιότητας του ΐπ.Δ.Ε.». 

3) Το Π.Δ. 532/70 «περί συμπληρώσεως των περί διοικητικής 
αποκεντρώσεως διατάξεων» και το Β.Δ. 712/70 όπως τροποποιή¬ 
θηκε και συμπληρώθηκε με τα Β. Δ/τα 647/71 και 198/1972. 

4) Τον Α.Ν. 314/1968 «περί παροχής εις τον Τπ. Βορ. Ελλάδος 
και τους Νομάρχες αρμοδιότητας επί θεμάτων εγκρίσεως, επεκτά- 
σεως ή τροποποιήσεως σχεδίων πόλεων και κωμών» ως και το Ν.Δ. 
1018/1971 «περί τροποποιήσεως και συμπληρώσεως του Α.Ν. 
314/1968». 

Αφού εξέτασε: 

1. Την από 5.9.1985 αίτηση της Αικατερίνης Ασπροδίνη για ανα¬ 
γνώριση της παρόδου Φιλίππου στην Ελευθερούπολη ως προϋφιστα- 
μένη του έτους 1923. 

2. Το πρωτόκολλο εκτίμησης και παράδοσης οικήματος στον Κρη- 
μνιώτη Ιωάννη, από την Επιτροπή προσφύγων του Γραφείου Καβά¬ 
λας και ημερομηνία σύνταξης την 1η Οκτωβρίου 1927, στο οποίο 
φαίνεται να υπάρχει η πάροδος Φιλίππου. 


3. Την πινακίδα λεπτομερειών του εγκεκριμένου σχεδίου πόλης 
Ελευθερούπολης και το έτος σύνταξης το 1931. 

4. Τη σύμφωνη γνώμη του Συμβουλίου Χ.Ο.Π. Ν. Καβάλας που 
εκφράζεται στο 17/143/27.3.1986 πρακτικό. 

5. Το τοπογραφικό διάγραμμα της περιοχής, όπως φαίνεται ότι η 
πάροδος Φιλίππου είναι διαμορφωμένη και εξυπηρετεί δύο οικόπεδα 
τυφλά που δεν μπορούν να αποκτήσουν πρόσωπο σε εγκεκριμένο χώρο 
λόγω της ύπαρξης χτισμάτων. 

Επειδή από τα παραπάνω στοιχεία συμπεραίνεται ότι η πάροδος 
Φιλίππου δυ*μορ<ρώθηκε και σχηματίαθηκε προ του έτους 1923 και 
επειδή κατά πάγια Νομολογία του Σ.τ.Ε. επί των ακινήτων επί των 
κοινοχρήστων χώρων που σχηματίσθηκαν προ της ισχύος του από 
4.1. 1924 Β. Δ/τος εφαρμόζονται όλες οι διατάξεις που ισχύουν και 
στις οδούς που προβλέπονται από το εγκεκριμένο σχέδιο, αποφασίζου¬ 
με: 

Αναγνωρίζουμε ότι η πάροδος Φιλίππου που βρίσκεται στην Ελευ¬ 
θερούπολη Φ.Π. III και που φαίνεται στο Τοπογραφικό διάγραμμα 
που συνοδεύει την απόφαση αυτή όπως θεωρήθηκε από τον Προϊστά¬ 
μενο του ΤΠ και ΠΕ, σχηματίσθηκε πριν από το έτος 1923 και 
εφαρμόζονται σ’ αυτή όλες οι διατάξεις που ισχύουν στους εγκεκριμέ¬ 
νους δρόμους του ρυμοτομικού σχεδίου Ελευθερούπολης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 28 Απριλίου 1986 
Ο Νομάρχης 

ΓΙΑΝΝΗΣ ΜΠΕΛΤΣΙΟΣ 


ΤΟΠΟΓΡΑΦΙΚΟ ΔΙΑΓΡΑΜΜΑ 
στη ηαροδο Φίλιππου 
6Γην Ελευίερουπολη Ν Καβάλας. 

Κλιμαχα 1200 

Αριθ. 4569 (4) 

Χαρακτηρισμός διατηρητέου δρόμου στο Ο.Τ. 101 του σχεδίου «όλης 

Σάμου. 

Ο ΝΟΜΑΡΧΗΣ ΣΑΜΟΤ 
' Εχοντας υπόψη: 

1. Το Ν. 3200/55 «περί διοικητικής αποκέντρωσης» σε συνδυασμό 
με το Ν.Δ. 532/70, το Β.Δ. 712/70, το Ν.Δ. 950/72, το Ν. 
292/73. 

2. Την υπ’ αριθ. 75724/1151/30.12.83 κοινή απόφαση Υπουρ¬ 
γών Προεδρίας Κυβερνήσεως και ΧΟΠ «περί κωδικοποίησης - τροπο¬ 
ποίησης και συμπλήρωσης συλλογικών οργάνων γνωμοδοτικής απο¬ 
φασιστικής αρμοδιότητας Υπουργείου ΧΟΠ σε ενιαίο κείμενο (ΦΕΚ 
767 Β/30.12.83)». 

3: Τις διατάξεις του Ν.Δ. της 17.7.23 «περί σχεδίων πόλεων, 
κωμών και συνοικισμών του κράτους και οικοδομής αυτών» όπως 
τροποποιήθηκε μεταγενέστερα. 

4. Τις διατάξεις του Α.Ν. 314/68, του Ν.Δ. 1018/71 και του 
άρθρου 28 του ΓΟΚ/73. 

5. Τις διατάξεις του Ν.Δ. 690/48 καθώς και την Εγκύκλιο του 
ΥΔΕ 20014/77. 

6. Την αριθ. 126/85 απόφαση του Δημοτικού Συμβουλίου Σαμίων 
με την οποία χαρακτήρισε σαν διατηρητέο το δρόμο που βρίσκεται στο 
Ο.Τ. 101 του σχεδίου πόλης Σάμου και διέρχεται μπροστά από τις 
ιδιοκτησίες των Ανδρέου Κ., Τσίχα X. και κληρονόμων Μαρκόπου- 
λου. 


7. Τη γνώμη του Συμβουλίου ΧΟΠ του Νομού όπως αυτή διατυ¬ 
πώθηκε στην πράξη του με αριθμό 8/10/26.9.85 σύμφωνα με την 
οποία τούτο γνωμοδότησε να χαρακτηριστεί διατηρητέος ο δρόμος 
που βρίσκεται στο Ο.Τ. 101 του σχεδίου πόλης Σάμου και απεικονίζε¬ 
ται με τα στοιχεία Α, Β, Γ, Δ, Ε, Ζ, Η, θ στο συνημμένο τοπογραφικό 
σχεδιάγραμμα. 

8. Το γεγονός ότι ο δρόμος που βρίσκεται στο Ο.Τ. 101 του 
σχεδίου πόλης Σάμου και διέρχεται μπροστά από τις ιδιοκτησίες των 
Ανδρέου Κ., Τσίχα X. και κληρονόμων Μαρκόπουλου, προϋπάρχει 
του έτους 1923 και εξυπηρετεί ιδιοκτησίες που δεν έχουν πρόσωπο σε 
εγκεκριμένο δρόμο και δεν μπορούν να αποκτήσουν με τακτοποίηση, 
αποφασίζουμε: 

Χαρακτηρίζουμε ως διατηρητέο το δρόμο, που απεικονίζεται στο 
συνημμένο σχεδιάγραμμα με τα στοιχεία Α, Β, Γ, Δ, Ε, Ζ, Η, θ, 
βρίσκεται στο Ο.Τ. 101 του σχεδίου πόλης Σάμου και διέρχεται 
μπροστά από τις ιδιοκτησίες Ανδρέου Κ., Τσίχα X. και κληρονόμων 
Μαρκόπουλου, διότι προϋπάρχει του έτους 1923 και εξυπηρετεί ιδιο¬ 
κτησίες που δεν έχουν πρόσωπο σε εγκεκριμένο δρόμο και δεν μπο¬ 
ρούν να αποκτήσουν με τακτοποίηση επειδή είναι ήδη δομημένες. 

Η απόφαση αυτή να δημοσιευθεί στην Εφημερίδα της Κυβερνήσεως 
μαζί με το σχεδιάγραμμα που τη συνοδεύει. 

Σάμος, 8 Οκτωβρίου 1985 
Ο Νομάρχης 

ΚΥΡΙΑΚΟΣ ΓΕΩΡΓΙΑΔΗΣ 

